Notum sit omnibus presentibus et futuris, quod ego Galterus, Dei gratia Lingonensis episcopus, laudo et confirmo domui et fratribus de Claravalle immunitatem et libertatem omnium decimarum, ut scilicet de terris et grangiis eorum nullus ab eis decimas exigere presumat. Sic igitur a predecessore nostro domino G. venerabili episcopo prefate domui collatum est, et sigilli sui auctoritate roboratum. Sic ego laudo et ratum esse de cetero, et cartam ipsius presenti pagina munio et confirmo cum nostri appositione sigilli, subnotatis personis et clericis ecclesie nostre in testimonium, qui hoc ipsum laudantes viderunt et audierunt. Signum Garnerii. Actum anno ab incarnatione Domini M°C° sexagesimo III°.